Echipa națională de fotbal a Statelor Unite ale Americii ("United States men's national soccer team", abreviat USMNT) reprezintă Statele Unite ale Americii în competițiile fotbalistice internaționale. Este controlată de Federația de Fotbal a Statelor Unite ale Americii și este membră a FIFA și CONCACAF. Echipa a participat la zece Campionate Mondiale de Fotbal, inclusiv prima ediție din 1930, unde au ajuns în semifinale și au obținut oficial locul trei, cel mai bun de la un turneu final dintre toate țările din afara UEFA și CONMEBOL în Campionatul Mondial de Fotbal. După ce a participat din nou în 1934 și 1950, SUA nu s-a calificat pentru un alt Campionat Mondial de Fotbal până în 1990. După ce a găzduit Campionatul Mondial de Fotbal 1994, echipa s-a calificat pentru încă cinci Campionate Mondiale consecutive după 1994, devenind unul dintre concurenții obișnuiți ai turneului și ajungând adesea în faza eliminatorie. SUA a ajuns în sferturile de finală ale Campionatul Mondial de Fotbal 2002, cel mai bun turneu final al lor în era modernă.